EkBass/fiwiki-20250220-pages-articles huggingface dataset:
Tjubjai-Žarhan

Tjubjai-Žarhan () eli Tubej Djaarxan () on nasleg eli maalaiskunta Suntarin ulusin pohjoisrajalla Sahan tasavallassa Venäjällä. Tjubjai-Žarhanin kuntaan kuuluu kolme kylää: Arylah (keskuskylä), Miljake ja Ygyatta. Keskuskylä Arylah sijaitsee Viljuin varrella 112 kilometriä piirikeskuksesta Suntarista pohjoiseen. Ygyattan kylä sijaitsee kolme kilometriä ja Miljake 78 kilometriä Arylahista länteen. Vuonna 2001 kunnassa oli 755 asukasta, joista Arylahissa 682, Ygyattassa 71 ja Miljakessa kaksi. Arylahin kylässä on klubi, yhtenäiskoulu, terveyskeskus ja kauppoja. Tjubjai-Žarhanissa harjoitetaan nautakarjan ja hevosten kasvatusta. == Lähteet == Luokka:Suntarin ulus
Špalernajan tutkintavankila

Špalernajan tutkintavankila oli 1800-luvulla rakennettu vankila Pietarin kaupungissa Venäjällä. Vankila sijaitsi Špalernaja-kadun varrella, jonka mukaan se sai nimensä. Se rakennettiin keisari Aleksanteri II:n aikana vuosina 1871–1875 arkkitehti Karl J. Majevskin johdolla Venäjän ensimmäiseksi tutkintavankilaksi. Majevski noudatti amerikkalaista mallia, jonka mukaan vankisellit sijoitettiin sisäpihaa kiertävien rautaisten käytäväkerrosten varrelle. Vankilassa on 317 yhdelle vangille tarkoitettua selliä, 68 joukkoselliä, eristys- ja rangaistushuoneita ja vankilan sairaala, joka on suunniteltu 700-henkisen vankilan tarpeisiin sopivaksi. Pyhän Aleksanteri Nevskin kappeli sijaitsi vankilaan pihasiiven kolmannessa kerroksessa vuoteen 1919, jolloin se lakkautettiin. Kappeli on jälleenrakennettu Neuvostoliiton hajoamisen jälkeen. Vankilaa käytettiin lähinnä poliittisten vankien säilytykseen. Vankeihin lukeutui kommunististen vallankumouksellisten lisäksi useiden muiden vallankumouksellisten ryhmien jäseniä ja lisäksi useita keisarin salaisen poliisin Ohranan pidättämiä suomalaisia aktivisteja 1900-luvun alussa. Suomalaisiin vankeihin kuuluivat muun muassa Esko Riekki, myöhemmin Suomen oman salaisen poliisin Etsivän keskuspoliisin päällikkö, Lapuan liikkeen perustaja Vihtori Kosola, Suomen ilmavoimien hävittäjälentäjä Lauri Pekuri ja jääkäriupseerit Aarne Sihvo ja Ilmari Relander. Sellissä numero 193 istui Vladimir Lenin vuosina 1895–1897. Tästä sellistä tehtiin neuvostoaikana museo. Helmikuun vallankumouksen aikana 1917 kapinalliset vapauttivat kaikki vangit. Vankila otettiin uudestaan käyttöön vuonna 1920, minkä jälkeen se kuului KGB:lle ja FSB:lle. Neuvostovallan aikana vankien olot ja kohtelu heikkenivät. Pietarilaiset eli silloiset leningradilaiset kutsuivat sitä nimellä ”Špalerka”. Vielä 1980-luvulla KGB säilytti siellä kuulusteltavina kolmeakymmentä poliittista vankia, joihin lukeutui muun muassa ihmisoikeusaktivisteja. Rakennus on purettu uudisrakentamisen tieltä. == Lähteet == *House of Preliminary Detention, prison Saint Petersburg Encyclopaedia. Luokka:Venäjän vankilat Luokka:Pietarin rakennukset ja rakennelmat Luokka:Venäjän entiset rakennukset ja rakennelmat Luokka:Pietarin historia
Pjatigorsk

Pjatigorsk () on kivennäisvesikylpylöistään kuulu kaupunki Etelä-Venäjällä Stavropolin aluepiirissa, noin 20 km:n päässä Mineralnyje Vodysta. Se sijaitsee Kaukasukselta Kumaan virtaavan Podkumokjoen varrella. Kaupungissa oli vuoden 2010 väestönlaskennan mukaan 142 511 asukasta. Kaupunki on osa Pjatigorskin kaupunkipiirikuntaa, johon kuuluu lisäksi kaksi kaupunkityyppistä taajamaa ja lähistön maaseutua. Kaupunkipiirikunnassa asui yhteensä 211 078 henkeä. Pjatigorsk on vuonna 2010 perustetun Pohjois-Kaukasian federaatiopiirin hallintokeskus. Kaupungin nimi merkitsee "viittä huippua", joka tulee kaupunkiin näkyvän Beštaun huipuista. Pjatigorsk perustettiin 1780, ja se on ollut kylpyläkaupunki vuodesta 1803. Pjatigorsk tunnetaan myös runoilija Mihail Lermontovin kuolinkaupunkina. Kaupunkiin on rautatieyhteys Mineralnyje Vodyn kautta. Lähin lentoasema sijaitsee Mineralnyje Vodyssa. ==Lähteet== Luokka:Stavropolin aluepiirin kaupungit
Brian Urlacher

Brian Keith Urlacher (s. 25. toukokuuta 1978 Pasco, Washington, Yhdysvallat) on yhdysvaltalainen entinen amerikkalaisen jalkapallon ammattilainen, pelipaikaltaan tukimies. Hän edusti koko ammattilaisuransa NFL-liigan Chicago Bearsia vuosina 2000–2013. Urlacher valittiin vuonna 2018 Pro Football Hall of Fameen. Urlacher valittiin urallaan kahdeksan kertaa NFL:n tähdistöotteluun Pro Bowliin ja neljästi All Pro -kentälliseen.Brian Keith Urlacher Pro Football Reference Hän oli yksi NFL:n tehokkaimmista tukimiehistä. Urlacher palkittiin tulokaskaudella 2000 palkinnolla NFL Defensive Rookie of the Year Award (NFL:n vuoden paras puolustuksen tulokaspelaaja), sekä kaudella 2005 palkinnolla NFL Defensive Player of the Year Award (NFL:n vuoden paras puolustuksen pelaaja). Hänestä tuli viides pelaaja kautta aikojen, joka on voittanut molemmat palkinnot. == Ura == Brian Urlacher aloitti yliopistosarjassa takapuolustajana New Mexicon yliopiston riveissä 1996, mutta hän ei saanut alkuvuosina paljon peliaikaa. 1990-luvun lopussa hän sai lisää peliaikaa ja hän nousi joukkueessa suurempaan rooliin. Vuoden 2000 NFL:n varaustilaisuudessa Chicago Bears varasi Urlacherin ensimmäisen kierroksen yhdeksäntenä pelaajana. Chicago Bearsin puolustuksen valmentajat sijoittivat Urlacherin uudelle pelipaikalle tukimieheksi. Hän nousi heti ensimmäisenä NFL- kautenaan Bearsin avauskokoonpanoon ja kauden päätteeksi hänet palkittiin vuoden parhaana puolustuksen tulokaspelaajana ja hänet kutsuttiin ensimmäistä kertaa Pro Bowl -otteluun helmikuussa 2001. Seuraavan kahden kauden aikana Urlacher vakiinnutti paikkansa yhtenä sarjan tehokkaimmista tukimiehistä ja hänet valittiin Pro Bowliin molempina vuosina. Kaudella 2005 hänet palkittiin vuoden parhaana puolustuksen pelaajana ja hänet valittiin taas Pro Bowliin. Kauden 2006 päätteeksi Urlacher valittiin NFC:n aloittavaksi tukimieheksi Pro Bowliin, mutta hän päätti olla pelaamatta jalkavamman takia. Urlacher edusti Bearsia kolmetoista kautta. Kauden 2012 jälkeen hänen sopimuksensa oli katkolla, eikä Bears ja Urlacher päässeet uudesta sopimuksesta yhteisymmärrykseen. Ilman sopimusta jäänyt Urlacher ilmoitti lopettavansa uransa keväällä 2013. == Lähteet == == Aiheesta muualla == * Viralliset NFL- tilastot Luokka:Yhdysvaltalaiset amerikkalaisen jalkapallon pelaajat Luokka:Vuonna 1978 syntyneet Luokka:Elävät henkilöt
Horo (Suntarin ulus)

Horo ( ja ) on maalaiskunta (nasleg) ja sen keskuskylä Suntarin ulusin eli piirin pohjoisosassa Sahan tasavallassa Venäjällä. Horon kylä sijaitsee 68 kilometriä piirikeskuksesta Suntarista pohjoiseen. Horon kylässä on kulttuuritalo, supistettu yhtenäiskoulu, terveyskeskus ja kauppa. Horossa harjoitetaan nautakarjan ja hevosten kasvatusta. ==Asukasluvun kehitys== *400 (1989) *356 (2001) == Lähteet == Luokka:Suntarin ulus
Šeja

Šeja (, ) on nasleg eli maalaiskunta ja sen keskuskylä Suntarin piirin (ulusin) pohjoisosassa Sahan tasavallassa Venäjällä. Šejan kylä sijaitsee Viljuin itärannalla 97 kilometriä piirikeskuksesta Suntarista pohjoiseen. Šejan kuntaan ovat kuuluneet myös pienemmät Bjas-Šejan ja Komsomolin kylät, joissa oli vuonna 2000 kymmenkunta asukasta. Šejan kylässä on kulttuuritalo, yhtenäiskoulu, terveyskeskus ja kauppoja. Šejassa harjoitetaan nautakarjan ja hevosten kasvatusta sekä maanviljelyä (vihanneksia, perunoita ja rehukasveja). Vuonna 2001 kunnassa oli 853 asukasta, vuonna 2007 asukkaita oli 880. == Lähteet == Seja
Elgjai

Elgjai (, ) on maalaiskunta (nasleg) ja sen keskuskylä Suntarin piirin pohjoisosassa Sahan tasavallassa Venäjällä. Elgjain kylä sijaitsee Viljuin varrella 48 kilometriä piirikeskuksesta Suntarista pohjoiseen. Elgjain kylässä on jokisatama, kulttuuritalo, yhteiskoulu, yhdistetty ala- ja yläkoulu, musiikkikoulu, koulun yhteydessä oleva museo, terveyskeskus ja kauppa. Elgjaissa harjoitetaan nautakarjan- ja hevosten kasvatusta sekä maanviljelyä. == Lähteet == Luokka:Suntarin ulus
Niilin jalokivi

Niilin jalokivi () on yhdysvaltalainen elokuva vuodelta 1985. Se on jatko-osa vuoden 1984 romanttiselle seikkailulle Vihreän timantin metsästys (Romancing the Stone), jossa näyttelivät muun muassa Michael Douglas, Kathleen Turner ja Danny DeVito. ==Näyttelijät== ==Arvioita== Helsingin Sanomien Mikael Fränti ei pitänyt elokuvaa edeltäjänsä Vihreän timantin metsästyksen veroisena. Hänestä Lewis Teaguen ohjaustyö on tasapaksun mekaanista, mutta parhaat naurut tarjoaa Danny De Viton hahmo. Video-oppaassa vuodelta 1994 Asko Alanen sanoo Niilin jalokiveä lupsakaksi mutta pakonomaiseksi jatko-osaksi ja antaa sille kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * * Luokka:Vuoden 1985 yhdysvaltalaiset elokuvat Luokka:Lewis Teaguen ohjaamat elokuvat Luokka:Yhdysvaltalaiset seikkailuelokuvat
Ne Luumäet (albumi)

Ne Luumäet oli Ne Luumäet -yhtyeen debyyttialbumi. Se julkaistiin vuonna 1986. Albumin kansikuva mukailee Ramones-yhtyeen Rocket to Russia -levyn kantta. == Kappaleet == == Aiheesta muualla == * Ne Luumäet finnmusic.net -sivustolla Luokka:Vuoden 1986 esikoisalbumit Luokka:Ne Luumäet -yhtyeen albumit
Wolfsschlucht

Wolfsschlucht ('Sudenrotko') oli koodinimi Adolf Hitlerin päämajoille Belgiassa ja Ranskassa. Hitlerin päämajoja kutsuttiin saksaksi nimityksellä Führerhauptquartiere tai lyhennettynä FHQu. Sen lisäksi niille annettiin koodinimiä, kuten Wolfsschanze (Itä-Preussissa) ja Wehrwolf (Ukrainassa). Wolf ('Susi') oli Hitlerin itsestään suosima lempinimi; hänen etunimensä Adolf on lyhenne muinaissaksalaisesta erisnimestä Adelwolf, joka tarkoittaa 'jalo susi'.Kustaa Vilkuna, Marketta Huitu, Pirjo Mikkonen: Suomalainen nimikirja, s. 21, Otava 1985, ISBN 951-1-07227-7 Wolfsschlucht 1 sijaitsi Belgiassa Brûly-de-Peschen kylän lähellä. Hitler käytti sitä päämajana kesäkuussa 1940 saksalaisten hyökätessä Ranskaan. Wolfsschlucht 2 rakennettiin Margivaliin, Ranskaan. Tämä päämaja rakennettiin operaatio Merileijonaa, Saksan invaasiota Englantiin silmällä pitäen. Rakentaminen aloitettiin vuonna 1941 ja se kesti kaksi vuotta. Päämaja koostui valtavasta betonibunkkeriverkostosta toimistoineen ja asuintiloineen sekä ilma- ja maapuolustusalueineen. Hitler, joka ei koskaan toteuttanut operaatio Merileijonaa juuri suunnittelua pitemmälle, vieraili päämajakompleksissa muutaman kerran. ==Lähteet== *Fuhrerhauptquartier Wolfschlucht 2, Margival, France viitattu 28. kesäkuuta 2007 * ===Viitteet=== ==Aiheesta muualla== *Kuvia Wolfsschlucht 1:stä puolalaisella sivustolla Luokka:Adolf Hitler Luokka:Linnoitukset Luokka:Saksan sotahistoria 1939–1945 Luokka:Belgian rakennukset ja rakennelmat Luokka:Aisne Luokka:Ranskan rakennukset ja rakennelmat Luokka:Saksankieliset sanat ja sanonnat
Maud Watson

Maud Watson (9. lokakuuta 1864 - 5\. kesäkuuta 1946 Charmouth, Dorset) oli englantilainen tennispelaaja. Watson oli kirkkoherran tytär, ja hän aloitti kilpatennisuransa 1881. Vuonna 1884 hän voitti 19-vuotiaana historian ensimmäisen Wimbledonin naisten kaksinpelin mestaruuden. Nilkkamittaiseen valkoiseen mekkoon sonnustautunut Watson voitti loppuottelussa nuoremman sisarensa Lillianin 6–8, 6–3, 6–3. Seuraavana vuonna Watson voitti turnauksen toistamiseen lyömällä finaalissa Blanche Bingleyn 6–1, 7–5. 1886 kävi kuitenkin päinvastoin, sillä Bingley voitti hänet 6–3, 6–3 ja vei mestaruuden. Watson on haudattu Berkswellissä sijaitsevan anglikaanikirkon hautausmaalle. Elinaikanaan hän asui kirkon naapurissa. ==Lähteet== Luokka:Brittiläiset tennispelaajat Luokka:Vuonna 1864 syntyneet Luokka:Vuonna 1946 kuolleet
Beretta M12

Beretta Model 12, Beretta M12 tai Beretta PM12 (, konepistooli) on italialaisen Fabbrica d'Armi Pietro Berettan valmistama toimintamekanismiltaan massasulkuinen, avoimelta lukolta sarja- ja kertatulta ampuva ja 9x19mm Parabellum/Luger kaliiperinen konepistooli. Se otettiin valmistukseen vuonna 1959 ja Italian armeija otti sen palveluskäyttöönsä vuonna 1961.http://world.guns.ru/smg/it/beretta-m12-e.html Vuonna 1978 otettiin valmistukseen uudistettu Model 12S tai PM12S, joka on edelleenkin valmistuksessa. ==Aiheesta muualla== == Lähteet == * Modern Firearms: Beretta M12 Luokka:Konepistoolit
Sielunsyöjä

Sielunsyöjä (Devour) on vuonna 2005 ensi-iltansa saanut David Winkleron ohjaama kauhuelokuva. Elokuvan pääosissa esiintyvät Jensen Ackles ja Shannyn Sossamon. == Juoni == Elokuva kertoo Jakesta, nuoresta opiskelijasta. Jakea ovat koko ikänsä piinanneet ”päiväpainajaiset”, joiksi hän niitä kutsuu. Hän näkee usein sairaita ja sadistisia välähdyksiä, jotka saavat Jaken usein vainoharhaiseksi. Jaken hyvä ystävä Conrad pelaa peliä nimeltä Tie (The Pathway). Pelissä luovutetaan puhelinnumero, ja pelaaja alkaa saada outoja soittoja, joissa hänelle määrätään tiettyjä tehtäviä. Jake kiinnostuu myös pelistä ja alkaa myös saada outoja soittoja ja näytkin jatkuvat entistä piinaavampina. == Näyttelijät == Luokka:Vuoden 2005 yhdysvaltalaiset elokuvat Luokka:Yhdysvaltalaiset kauhuelokuvat Luokka:Suoraan videolle julkaistut elokuvat
Juan Carlos Mariño

Juan Carlos Mariño Márquez (s. 2. tammikuuta 1982 Lima, Peru) on perulainen jalkapalloilija, pelipaikaltaan keskikenttäpelaaja. Hän edustaa kotimaansa pääsarjassa pelaavaa Cienciano del Cuzcoa. Debyyttinsä Perun maajoukkueessa Mariño teki kun hän tuli vaihdosta kentälle vuoden 2007 Copa Américan avausottelussa Uruguayta vastaan. Hän teki Perun 2–0 maalin, maansa voittaessa 3–0. == Aiheesta muualla == *Marinon tiedot Perun maajoukkueen sivuilla Luokka:Perulaiset jalkapalloilijat Luokka:Vuonna 1982 syntyneet Luokka:Elävät henkilöt
Bushi

Bushi () on japanilaisen feodaaliaikaisen sotilassuvun (buke) jäsenten nimitys ja vastaa keskiaikaista eurooppalaista ritaria. Bushi merkitsee sotilasherrasmiestä. Samurain moraalikoodisto bushidō on johdettu tästä sanasta. Bu Samurain ammatti, sivut 7–14. Hashi 20/1998, 1998 Bushi-käsitettä ei voi suoraan rinnastaa samurai-käsitteeseen, sillä bushit olivat samuraidenkin joukossa yläluokkaa, korkeaa aatelia. Voidaan sanoa, että jokainen bushi oli samurai, mutta kaikki samurait eivät olleet busheja. ==Lähteet== ===Yleiset lähteet=== * * * === Lähdeviitteet === Luokka:Japanin historia en:Bushi sv:Bushi
Koti-Karjala

Koti-Karjala on Kiteellä ilmestyvä Kiteen, Tohmajärven ja Rääkkylän alueen paikallislehti. Lehti perustettiin 1960 Kiteen Lehti -nimisenä. Vuosina 1967–1980 lehti ilmestyi nimellä Kiteen-Tohmajärven lehti. Vuonna 1980 lehti muuttui kaksipäiväiseksi ja vuosina 1987–1992 lehti ilmestyi kolmesti viikossa. Lehti ilmestyy nyt keskiviikkoisin ja lauantaisin. Koti-Karjalan pääosakas on Kitee-Seura ry. Lehti ei kuulu mihinkään laajempaan lehtikonserniin. ==Päätoimittajia== ===Kiteen-Tohmajärven lehti=== * Eino Korkalainen ===Koti-Karjala=== * Markku Lappalainen1987–2004 * Jouko Väistö 2004–2013 Lukijakunnan säilyttäminen päätoimittajan suurin haaste Karjalainen 31.5.2004 * Marko Torni 2013– Uusi päätoimittaja ei haasteita pelkää Koti- Karjala 1.3.2013 ==Lähteet== ==Aiheesta muualla== * Koti-Karjalan verkkosivut Luokka: Kitee Luokka: Rääkkylä Luokka: TohmajärviLuokka: Suomalaiset paikallislehdet
Areios Didymos

Areios Didymos (, ) oli antiikin kreikkalainen filosofi ja kirjailija, joka kuului stoalaiseen koulukuntaan. Hän oli kotoisin AleksandriastaDie Philosophie der Antike – Band 4: Die hellenistische Philosophie ja vaikutti ajanlaskun alun tienoilla. Areios oli keisari Augustuksen hovifilosofi. Hänet tunnetaan ennen kaikkea hänen kirjoittamastaan eettisestä doksografiasta, joka on hellenistisen ajan stoalaisen ja peripateettisen etiikan merkittävimpiä lähteitä. Teoksesta tunnetaan katkelmia Stobaiokselta (Eclogae 2.37–152).Waerdt, P. A. Vander: On Stoic and Peripatetic Ethics: The Work of Arius Didymus by William W. Fortenbaugh, Arius Didymus, teoksen arviointi julkaisussa The American Journal of Philology, Vol. 109, No. 2 (Summer, 1988), pp. 262–267. Sen lisäksi Areios kirjoitti myös stoalaisesta ja peripateettisesta fysiikasta."Doxography of Ancient Philosophy", Stanford Encyclopedia of Philosophy == Lähteet == Luokka:Antiikin kreikkalaiset filosofit
Aetios

Aetios () tai Aëtius (lat.) oli seuraavien antiikin aikaisten henkilöiden nimi: * Aetios (ensimmäinen vuosisata/100-luku?), filosofi ja doksografi * Aetios Antiokialainen (300-luku), teologi * Flavius Aëtius (400-luku), roomalainen kenraali * Aetios Amidalainen (502–575) , bysanttilainen lääkäri
Karakteritanssi

Karakteritansseiksi kutsutaan baletin liikekieleen sopiviksi mukaeltuja kansantanssiosioita, joita on usein balettiteoksissa. Karakteritanssi on siis eri maiden kansantansseja baletin liikekielelle muunnettuna – tai näkökulmaa vaihtaen balettia, johon on lainattu kansantanssin liikkeitä ja piirteitä. Karakteritanssi kuuluu osaksi perinteistä venäläistä klassisen baletin koulutusta ja useissa traditionaalisissa balettiteoksissa on pitkiä tanssikohtauksia eri maiden tansseista. Näissä ei yleensä käytetä varvastossuja tai tutu-hameita, vaan erilaisia kenkiä, saappaita ja kansallispuvuista mukailtuja asuja. Karakteritanssia ja sen opetusohjelmaa on kehitetty erityisesti Venäjällä. Monet pohjana käytetyt kansantanssit ovatkin entisen Neuvostoliiton alueen tai ns. itäblokin maiden tansseja (valko- venäläisiä, moldovalaisia, unkarilaisia jne.). Myös espanjalaisia tansseja tai italialaisia tarantelloja kuuluu karakteritansseihin ja esiintyy balettiteoksissa. Karakteritanssin liikkeet ja metodiikka eivät kuitenkaan ole maailmanlaajuisesti niin vakiintunutta kuin klassisen baletin. Termiä on alettu käyttää 1700-luvulla.Les Dances de Caractères ==Lähteet== Luokka:Baletti Luokka:Historiallinen tanssi Luokka:Kansantanssi
Aetios (filosofi)

Aetios (, ; ensimmäinen vuosisata/100-luku?) oli antiikin kreikkalainen eklektinen filosofi ja doksografi, jonka olemassaolo on kuitenkin nykyisin kyseenalaistettu. Aetioksen katsotaan perinteisesti kirjoittaneen doksografian nimeltä Luonnonfilosofien mielipiteistä ( eli , ), joka ajoitetaan yleensä noin vuoteen 100. Siitä oletetaan säilyneen katkelmia Johannes Stobaioksen teoksessa Florilegium, sekä tiivistelmä, joka muodostaa Pseudo-Plutarkhoksen teoksen Filosofien luonnonopillisista mielipiteistä. Lisäksi teosta lainaa Theodoretos Kyrrhoslainen teoksessaan Curatio affectionum graecarum. Hän on ainoa, joka mainitsee kirjoittajaksi ”Aetioksen”. Näitä lukuun ottamatta Aetios jää täysin tuntemattomaksi. Hermann Alexander Diels esitti teoksessaan Doxographi Graeci Aetioksen teoksen ”rekonstruktion”, jota pidetään kuitenkin nykyisin hyvin kyseenalaisena. Epäselvyyksien vuoksi jopa koko Aetioksen olemassaolo on nykyisin kyseenalaistettu, ja hänen nimiinsä laitetun teoksen ajoitukseksi on ehdotettu jo 40–30-lukuja eaa. Andrei Lebedev ehdottaa todelliseksi ”Aetiokseksi” Areios Didymosta, jolloin nimi ”Aetios” saattaisi olla Theodoretoksen tekemä kirjoitusvirhe. Tällöin ”filosofi ja doksografi Aetios” olisi puolestaan Dielsin erehdyksessä rekonstruktionsa myötä luoma henkilö. == Lähteet == Luokka:Antiikin kreikkalaiset filosofit
Utti Hietala

Utti Hietala (s. 13. tammikuuta 1983) on suomalainen Classic Bodybuilding -kehonrakentaja. Hänen kehonrakennusaiheinen treenibloginsa on kävijämäärien perusteella Suomen suosituin omalla alallaan. Hietala tunnetaan erityisesti naturaalikehonrakennuksen puolestapuhujana. Tunnettavuutensa hän on alkujaan hankkinut pääasiassa kirjoittamalla aktiivisesti voimailuaiheisilla keskustelufoorumeilla. Utti Hietala aloitti salilla käymisen 14-vuotiaana, jolloin hän harrasti koripalloa ja yleisurheilua. Hän aloitti varsinaisen kehonrakennukseen tähtäävän treenin vuoden 2000 keväällä. Vuonna 2006 hän kilpaili ensimmäistä kertaa Classic Bodybuilding -kisoissa voittaen Turun kisan ja sijoittuen toiseksi Lahden SM-kisoissa. Kisamenestyksensä ansiosta hän pääsi myös edustamaan Suomea PM-kisoihin, joissa hän sijoittui seitsemänneksi. Vuonna 2008 Hietala voitti Classic BB SM kilpailuissa sekä pitkän sarjan (+178 cm), että kokonaiskilpailun. Vuoden 2008 PM-kilpailuissa hän sijoittui viidenneksi. Kolmen vuoden kilpailutauon jälkeen Hietala kilpaili uudestaan vuonna 2011, jolloin hän sijoittui SM-kilpailuissa toiseksi ja voitti Pohjoismaiden mestaruuden. Ensimmäisissä MM-kisoissaan hän sijoittui alkujaan kahdeksanneksi, mutta nousi doping-käryjen jälkeen kuudenneksi. Hietala kilpaili uudestaan vuosina 2012 ja 2013, jolloin hän voitti toisen SM- kultansa. == Saavutukset == *1997: Kolmiloikan alle 15-vuotiaiden SM-kultaa ja pituushypyn alle 15-vuotiaiden SM-hopeaa *1998: Kolmiloikan alle 16-vuotiaiden SM-kultaa *2006: Classic BB PM 2006 (7. sija) *2006: Classic BB SM 2006 (+178 cm 2. sija) *2006: Turku Body & Fitness 2006, Classic BB (1. sija) *2008: Classic BB PM 2008 (5. sija) *2008: Classic BB SM 2008 (+178 cm 1. sija) *2008: Turku Body & Fitness 2008, Classic BB (1. sija) *2011: Classic BB MM 2011 (+180 cm 6. sija) *2011: Classic BB PM 2011 (+180 cm 1. sija) *2011: Classic BB SM 2011 (+178 cm 2. sija) *2011: Lappeenranta Body & Fitness 2011, Classic BB (+180 cm 1. sija) *2012: Classic BB PM 2012 (+180 cm 4. sija) *2012: Classic BB SM 2012 (+180 cm 1. sija) *2013: BMR Grand Prix (Classic bb 2. sija) *2013: Fitness classic (Classic bb +180 cm 1. sija) *2016: Fitness classic (Classic bb open 4. sija) *2017: Fitness classic (Classic bb open 4. sija) *2018: Classic bb PM (Classic bb +180 2. sija) *2018: Fitness classic (Classic bb +180 cm 1. sija) *2018: Games Classic bb MM (Classic bb +180 cm 5. sija) *2018: Gardermoen open (Classic bb +180 cm 1. sija) == Lähteet == * Body-lehti === Viitteet === == Aiheesta muualla == * Hietalan harjoituspäiväkirja * Utti Hietalan haastattelu Penkkipunnerrus.fi:ssä Luokka:Suomalaiset kehonrakentajat Luokka:Vuonna 1983 syntyneet Luokka:Elävät henkilöt
Jorma Pulla

Jorma Kalevi Pulla (8. marraskuuta 1945 Helsinki – 25. kesäkuuta 2007 Vihti) oli suomalainen arvorakennusten entisöijä. Pulla oli koulutukseltaan puuseppä ja käynyt myös koristeveistäjän kurssin Ateneumissa, mutta muuten alallaan itseoppinut. Hän perusti vuonna 1966 antiikkikehysten entisöintiliikkeen ja sai ensimmäiseksi suureksi kohteekseen Kämp-hotellin kipsikoristeet. Vuonna 1969 Pulla perusti yrityksensä Entisöinti Pullan, jota johti kuolemaansa saakka. Pullan entisöintikohteita olivat muun muassa Helsingissä Säätytalo, Vanha ylioppilastalo, Esplanadin kappeli, Ateneum, Fennia sekä Helsingin tuomiokirkko, Johanneksenkirkko, Kallion kirkko ja Presidentinlinna. Erityistä huomiota herätti hänen työnsä Kotkan Pyhän Nikolaoksen kirkon enkeliveistosten entisöinnissä: katkelmia hänen työskentelystään sekä lopulta valmiiden kuvien kantaminen paikoilleen yhdessä kirkkoherra isä Veikko Lisitsinin kanssa kuvattiin erääseen mainokseen joka käytti tehokeinonaan korkeata ammattitaitoa. Pulla oli entisöimässä myös Moskovan Metropol-hotellia ja puolustusministeriötä sekä Pietarin Astor-hotellia ja Eremitaašin teatteriosaa. Pulla palkittiin kirkkotaiteen Engel-palkinnolla.Helsingin Sanomat 28.6.2007, Helena Kinnusen kirjoittama nekrologi Vuonna 1997Karkkilan kotiseutuyhdistyksen jäsenlehti, joulukuu 2002 (s. 23) Pulla osti Vihdissä sijaitsevan Olkkalan kartanon, jonka entisöi entiseen loistoonsa. Hän toimi kartanon isäntänä ja esitteli rakennusta ahkerasti yleisölle http://www.olkkalankartano.fi. Pulla oli kirjailija Armas J. Pullan nuorin poikaKuka Kukin on 1978: Armas J. Pulla. ja oli perustamassa tämän nimikkoseuraa Armas J. Pulla -seura.SKS tietopalvelu , Armas J. Pulla -seura == Lähteet == Luokka:Suomalaiset puusepät Luokka:Vuonna 1945 syntyneet Luokka:Vuonna 2007 kuolleet
Eeva-Leena Pokela

Eeva-Leena (Eveliina) Marjatta Pokela (ent. Sariola; s. 5. kesäkuuta 1954Aaltonen, Mikko: Musiikkisuvun matriarkka. (60-vuotishaastattelu.) Helsingin Sanomat 5.6.2014. Helsinki) on suomalainen laulaja, säveltäjä, juontaja ja näyttelijä, joka on aikoinaan esiintynyt monissa lastenohjelmissa (muun muassa Sirkus Papukaijassa). Hän aloitti esiintymisensä lapsitähtenä vanhempiensa Marjatta ja Martti Pokelan kanssa.FIMIC Hän on Sibelius-Akatemian lehtori. Pokela on tehnyt yhteistyössä Kehitysvammaliiton kanssa DVD:n Viito ja viserrä Eeva-Leenan kanssa, jolla on sekä vanhoja lastenlauluja että Pokelan varta vasten tekemiä sävellyksiä. Hän on ollut mukana tekemässä koulun laulukirjoja ja koonnut Pikku kakkosen laulukirjan. Eeva-Leena Pokela oli naimisissa sellotaiteilija Raimo Sariolan kanssa. Naimisissa ollessaan hän käytti nimeä Eeva-Leena Sariola. Heidän lapsiaan ovat kitaristi Petteri Sariola, tuottaja ja rumpali Jyri Sariola, muusikko Soila Sariola, ja myös tytär Meri Sariola on levyttänyt. Vuonna 1982 Pokela juonsi radiossa musiikkiohjelmaa Virtasesta Vivaldiksi: Musiikinteorian kuntokoulu yhdessä Timo von Creutleinin ja Jukka Louhivuoren kanssa. Ohjelma koostui kaikkiaan 32 jaksosta, joista kukin oli noin 20 minuutin pituinen. Eeva-Leena Pokela palkittiin elämäntyöpalkinnolla valtakunnallisilla lastenmusiikkipäivillä marraskuussa 2021. == Lähteet == ==Aiheesta muualla== * * * * Eveliina Sirkus Papukaija -ohjelmassa. Ylen Elävä arkisto. * Eveliina ja Kaksoset – Mörri Möykky (1966). Ylen Elävä arkisto. Luokka:Suomalaiset juontajat Luokka:Suomalaiset laulajat Luokka:Suomalaiset säveltäjät Luokka:Suomalaiset näyttelijät Luokka:Suomalaiset professorin arvonimen saaneet Luokka:Vuonna 1954 syntyneet Luokka:Elävät henkilöt
Stoa (rakennustyyppi)

Stoa () tarkoitti antiikin kreikkalaisessa arkkitehtuurissa vapaasti seisovaa avointa pylväshallia tai rakennukseen liittyvää katettua pylväshallia, joka oli yleensä tarkoitettu julkiseen käyttöön. Varhaiset stoat muodostuivat yleensä rakennuksen sivua reunustavasta pylväiköstä, ja ne olivat usein doorilaista tyyliä. Myöhemmin stoissa saattoi olla kaksi kerrosta, ja ne olivat usein joonialaista tyyliä. Stoia oli usein suurten kaupunkien agoran eli markkinapaikkojen ympärillä. Stoat olivat avoimia yleisölle: kauppiaat saattoivat myydä niissä tavaroitaan, taiteilijat esitellä taidettaan, filosofit opettaa ja niissä saatettiin pitää uskonnollisia kokouksia. Stoalainen filosofikoulukunta sai nimensä stoasta. == Kuuluisia stoia == Assoksessa * Etelästoa * Pohjoisstoa Ateenassa * Attaloksen stoa * Etelästoa * Eumeneen stoa * Hermien stoa * Kaakkoisstoa * Keskistoa * Kuninkaallinen stoa (Stoa Basileios) * Stoa poikile (”Kirjava/Maalattu pylväshalli”), stoalaisten kokoontumispaikka * Zeuksen stoa Delfoissa * Ateenalaisten stoa * Attalos I:n stoa * Länsistoa eli Aitolialaisten stoa Deloksella * Antigonoksen stoa * Filippoksen stoa * Etelästoa * Naksoslaisten stoa * Poseidonin stoa eli Hypostyylihalli Korintissa * Etelästoa * Luoteisstoa Olympiassa * Etelästoa * Kaikuhalli eli Ekho-stoa Muualla * Abaton eli Enkoimeterion, Epidauroksen Asklepieion * Amfiaraionin stoa eli Enkoimeterion, Amfiaraion * Joonialainen stoa, Miletos * Knidoksen stoa, Knidos * Persialainen stoa, Sparta * Pyhä stoa (Hiera stoa), Priene == Katso myös == * Stoalaisuus == Lähteet == == Aiheesta muualla == * *
Hedelmällisyys

Hedelmällisyys eli fertiliteetti on kyky lisääntyä eli saada jälkeläisiä. Joissain myyttisissä ja uskonnollisissa käsityksissä hedelmällisyys on keskeisellä sijalla. Maanviljelijöiden ja karjankasvattajien muinaiset uskonnot liittyivät paljon hedelmällisyyteen, enemmän kuin esimerkiksi pyyntikulttuurien uskonnot, sillä maanviljelijät ja karjankasvattajat näkivät selvästi suoran riippuvuutensa hoitamiensa eliöiden lisääntymisestä. Hedelmällisyyttä pyrittiin usein parantamaan miellyttämällä henkiolentoja, jotka siitä asiasta vastasivat. ==Katso myös== * Hedelmättömyys * Kokonaishedelmällisyysluku * Syntyvyyden säännöstely * Perhesuunnittelu ==Lähteet== == Aiheesta muualla == Luokka:Lisääntyminen Luokka:Kansanperinne Luokka:Uskonnolliset käsitykset Luokka:Seulonnan keskeiset artikkelit
AKG Acoustics

pienoiskuva|AKG K-66 stereokuulokkeet. AKG Acoustics (alun perin Akustische und Kino-Geräte Gesellschaft m.b.H.) on itävaltalainen audiotekniikkavalmistaja, joka on tunnettu etenkin mikrofoneistaan ja kuulokkeistaan. Rudolf Goerike ja Ernst Pless perustivat yrityksen Wienissä vuonna 1947, ja vuodesta 1994 AKG on kuulunut Harman International Industriesin valmistajaperheeseen muun muassa Soundcraftin, dbx:n, Crownin ja Lexiconin kanssa. AKG:n tunnetuin tuote lienee studiokäytössä lähes standardin aseman saavuttanut C 414-kondensaattorimikrofoni. Siitä on vuosien saatossa julkaistu useita versioita, viimeisimpänä C 414 LTD yrityksen 60-vuotissyntymäpäivien kunniaksi. AKG on innovatiivisen yrityksen maineessa. Se vastasi muun muassa maailman ensimmäisen dynaamisen herttasuuntakuviolla varustetun mikrofonin valmistuksesta ja AKG on ollut myös etulinjassa radiomikrofonien puolella, käyttäjinä muun muassa Rod Stewart, Peter Gabriel ja Simply Red. AKG:n mikrofoneja on käytetty myös MIR-avaruusasemalla. Harman Pro:n ja siten myös AKG:n suomalaisena maahantuojana toimii espoolainen Studiotec Oy. ==Aiheesta muualla== *http://www.akg.com *http://www.harman.com/ *http://www.studiotec.fi Luokka:Elektroniikkayhtiöt Luokka:Itävaltalaiset yritykset Luokka:Viihde-elektroniikan tuotemerkit
Madonluvut

Madonluvuilla tai madon luvuilla tarkoitetaan ankaria nuhteita tai määräyksiä. Mytologiassa madonluku on käärmeentorjuntaloitsu.http://igs.kirjastot.fi/iGS/kysymykset/haku.aspx?word=Luvut Madonluku on myös päätöksenteossa kunkin toimintavaihtoehdon huonoin mahdollinen tulos. Minimax-päätöksessä valitaan se vaihtoehto, jonka madonluku on paras.http://www.it.lut.fi/mat/virtuaali/matb/view.html?tunniste=mpa027 ==Lähteet== Luokka:Suomenkieliset sanat ja sanonnat
Vuodenkierto

Vuodenkierto on myyttisesti ja uskonnollisesti merkittävä ilmiö. Se on tärkeä sekä maanviljelijöille että pyyntitaloudessa eläville. Monet tapahtumat, kuten työt ja juhlat, jaksotettiin vuodenkierron mukaan. Vuodenkierron uskottiin usein olevan jollain tavoin palautuvaa, ja vuotta on usein kuvattu pyörällä hieman samaan tapaan, kuin vuorokauden aikaa osoitetaan pyöreällä kellolla. Eräs aurinkopyörän merkitys onkin juuri vuodenkierto. Mutta uusi vuodenkierto käsitettiin kuitenkin uudeksi vuodeksi eikä edellisen toistoksi, ja syklisen aikakäsityksen syklit olivat usein huomattavasti vuotta pitempiä. == Katso myös == * Kalenteririitti * Talvipäivänseisaus == Aiheesta muualla == * Aika ja ajanlasku – Vuodenkierto . Didrichsenin taidemuseo. Luokka:Kalenteririitit Luokka:Uskonnolliset käsitykset
Sérgio Dutra Santos

Sérgio Dutra dos Santos (s. 15. lokakuuta 1975 Nova Londrina, Brasilia), pelaajanimeltään Sérgio ja Sérginho, on brasilialainen lentopalloilija, joka on voittanut kaksi olympiakultaa ja kaksi maailmanmestaruutta. Seuratasolla hän on edustanut muun muassa italialaista Copra Piacenzaa ja kotimaansa Serviço Social da Indústria-SP:tä. Sérginho voitti olympiakultaa Ateenassa 2004 ja Rio de Janeirossa 2016 sekä saavutti olympiahopeaa Pekingissä 2008 ja Lontoossa 2012. Hän voitti maailmanmestaruuden vuosina 2002 ja 2006, maailmanliigan vuosina 2001, 2003, 2004, 2005, 2006, 2007, 2009 ja 2010 sekä maailmancupin vuosina 2003 ja 2007. Sérginho valittiin vuonna 2001 maailmanliigan parhaaksi vastaanottajaksi ja vuonna 2002 parhaaksi puolustajaksi. == Lähteet == Luokka:Brasilialaiset lentopalloilijat Luokka:Brasilialaiset olympiavoittajat Luokka:Vuonna 1975 syntyneet Luokka:Elävät henkilöt
Tukholman katolinen tuomiokirkko

Pyhän Eerikin katolinen tuomiokirkko () on kirkkorakennus Tukholman Södermalmilla, Folkungagatanin alussa hieman Medborgarplatsenilta etelään. Se on Tukholman katolisen hiippakunnan tuomiokirkko vuodesta 1953 lähtien. pienoiskuva|Tuomiokirkon sisätilat Arkkitehti Axel Gillbergin suunnittelema kirkko rakennettiin vuosina 1890–1892. Vuonna 1784 perustettu Tukholman katolinen seurakunta oli ostanut tontin 1857. Värikäs rakennus edustaa pyörökaarityyliä ja sen seinät on verhoiltu punatiilellä. Julkisivua koristaa kaksi matalaa tornia. Kirkkosali uudistettiin ja kirkkoa täydennettiin lisärakennuksella 1979–1982 arkkitehti Hans Westmanin suunnitelmien mukaan. Samalla kirkkoon yhdistettiin 1680-luvulla valmistunut viereinen Paulin talo, joka muutettiin seurakuntatiloiksi. Muutostöiden valmistuttua kirkko vihittiin uudelleen käyttöön 25. maaliskuuta 1983. == Lähteet == == Aiheesta muualla == * Kirkon kotisivut * Bebyggelseregistret Luokka:Södermalmin rakennukset ja rakennelmat Luokka:Tukholman kirkot Luokka:Katolinen kirkko Ruotsissa Luokka:Ruotsin tuomiokirkot
Piirinvalvoja

Piirinvalvoja on ortodoksisessa kirkossa toimiva piispan avustaja. Käytännön syistä ortodoksiset hiippakunnat jaetaan 2–3 valvontapiiriin; valvontapiiriä johtaa piirinvalvoja. Piirinvalvojaksi määrää hiippakunnan piispa enintään viideksi vuodeksi kerrallaan luottamusta ja kunnioitusta nauttivan sekä muutoinkin tehtävään sopivan kyseisen valvontapiirin papin. Epävirallinen joskin kohtalaisen vakiintunut käytäntö on että kaksi peräkkäistä viisivuotiskautta on maksimiaika, sitten miestä vaihdetaan, koska työ on kohtalaisen rasittava. Kyseessä on siis piispan uskottu mies, joka hoitaa juoksevia asioita piispantarkastusten välillä. Piirinvalvoja on hiippakunnan piispan välittömän määräysvallan alainen ja hänen tulee toimia piispainkokouksen vahvistaman ohjesäännön mukaan. Hänen tulee ahkerasti valvoa seurakuntien uskonnollissiveellistä ja hengellistä elämää ja olla pappien, diakonien ja kanttorien ohjaajana ja neuvonantajana heidän seurakunnallisessa toiminnassaan sekä käydä hiippakunnan piispan määräyksestä tai muulloinkin hänen luvallaan tarkastuksella piirinsä seurakunnissa. Valvojan tulee antaa toiminnastaan vuosittain kertomus piispalle. Matkakustannusten korvausta valvoja saa kirkkokunnan varoista samojen perusteiden mukaan kuin sitä suoritetaan valtion viran tai toimen haltijalle. Muuten tehtävä on palkaton kunniatehtävä. Järjestelmä on yhteinen useimmille ortodoksisille kirkoille; muun muassa arkkipiispa Herman oli Viron aikanaan Kuresaaren piirinvalvoja. Samoin sittemmin pyhäksi kanonisoitu isä Aleksander Hotovitski, Helsingin kirkkoherra vuosina 1914 - 17, toimi Suomen ortodoksisen hiippakunnan piirinvalvojana. ==Lähteet== * Isä Ambrosius – Markku Haapio: Ortodoksinen kirkko Suomessa Luokka:Ortodoksisen kirkon käytännöt
Lukko (täsmennyssivu)

Lukko voi tarkoittaa seuraavia: * lukko, lukituslaite * lukko, taistelulajiliike * lukko, toinen nimitys supalle * Rauman Lukko, jääkiekkoseura * Rauman Lukko, pesäpalloseura (2011-2017) * Lapinjärven Lukko, urheiluseura * lukko, ampuma-aseen osa, esimerkiksi pulttilukko. ru:Шлюз
Boipatongin verilöyly

Boipatongin verilöyly oli Etelä-Afrikassa Boipatongin townshipissä 17. kesäkuuta 1992 tapahtunut verilöyly, jossa joukko pääasiassa zulu-heimoon kuuluneita Inkatha-vapauspuolueen kannattajia murhasi kaupungissa 46 ihmistä yhden yön aikana. Maan turvallisuusjoukot eivät yrittäneetkään estää tapahtumia eivätkä pyrkineet saattamaan oikeuteen sen toteuttajia. Joidenkin silminnäkijöiden mukaan poliisi olisi saattanut hyökkääjät townshipiin ja sieltä pois., Pian verilöylyn jälkeen Mandela ilmoitti ANC:n vetäytyvän neuvotteluista ja esitti neljäntoista kohdan ohjelman, jonka hallituksen tuli toteuttaa ennen kuin neuvottelut saattoivat jatkua. Ehtoina oli muun muassa hallituksen ANC:n kannattajia vastaan suunnatun terrorikampanjan lopettaminen, aikaisemman siirtotyöläisten yömajojen suojaamiseksi tehdyn sopimuksen toimeenpano sekä Inkathan kannattajien niin sanottujen "kulttuurillisten aseiden" kantamisen kieltäminen. Kiristyneessä ilmapiirissä hallitus hylkäsi ANC:n vaatimukset. == Lähteet == Luokka:Vuoden 1992 rikokset Luokka:Etelä-Afrikan historia Luokka:Joukkosurmat Luokka:Transvaal
Innervisions

Innervisions on Stevie Wonderin vuonna 1973 julkaisema albumi. Se on kolmas Wonderin klassisen kauden albumeista, joihin lasketaan myös Music of My Mind, Talking Book, Fulfillingness' First Finale ja Songs in the Key of Life. Levyn yhdeksän kappaletta käsittelevät monia teemoja: huumeet kappaleissa "Too High" ja "Don't You Worry 'Bout a Thing", sosiaalinen viha raidoilla "Higher Ground" ja "Living for the City" sekä rakkaus balladeissa "All in Love is Fair" ja "Golden Lady." Albumin päättävä "He's Misstra Know It All" on ankara hyökkäys silloista Yhdysvaltain presidenttiä Richard Nixonia kohtaan (samoin kuin Fulfillingness' First Finalen "You Haven't Done Nothin'"). Albumin julkaisi alun perin Motown-levy-yhtiö 3. elokuuta 1973. Kuten monien Wonderin levyjen kohdalla, tämänkin levyn sanoitukset, sävellykset ja tuottaminen on lähes yksinomaan hänen käsialaansa. Innervisions voitti muun muassa parhaan levyn Grammy-palkinnon vuonna 1974, ja "Living for the City" sai parhaan R&B-kappaleen; Grammyn. Innervisions on yksi neljästä Stevie Wonder -albumista, joka valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. == Kappalelista == Sanoitukset, sävellykset ja sovitukset Stevie Wonderin. #"Too High" – 4:36 #"Visions" – 5:23 #"Living for the City" – 7:22 #"Golden Lady" – 4:58 #"Higher Ground" – 3:42 #"Jesus Children of America" – 4:10 #"All in Love Is Fair" – 3:41 #"Don't You Worry 'bout a Thing" – 4:44 #"He's Misstra Know It All" – 5:35 == Lähteet == Luokka:Stevie Wonderin albumit Luokka:Vuoden 1973 albumit Luokka:Grammy-palkitut albumit
Oq

Oq tarkoittaa seuraavia: * Ordre national du Québec, OQ, kanadalainen kunniamerkki * .
Sekigaharan taistelu

Sekigaharan taistelu () oli Japanissa 21. lokakuuta vuonna 1600 käyty taistelu ja käännekohta Japanin historiassa. Taistelun voittanut Tokugawa Ieyasu perusti Tokugawa-shōgunaatin, joka oli vallassa 1800-luvun puoliväliin saakka. Taistelu merkitsi Sengoku-kauden loppua ja Edo-kauden alkua. Vaikka Tokugawalta kestikin taistelun jälkeen vielä kolme vuotta valtansa vakiinnuttamiseen Toyotomi-klaanista ja daimioista, taistelua pidetään laajalti shōgunaatin epävirallisena alkuna. Nykyisen Sekigaharan alueella Gifun prefektuurissa Tokugawa Ieyasun joukot taistelivat Toyotomi Hideyoshin pojalle ja perilliselle Hideyorille uskollisen Ishida Mitsunarin johtamia joukkoja vastaan. Taistelun kehityssuunta kääntyi, kun Ishidan puolella seissyt Kobayakawa Hideaki petti liittolaisensa. Vaikka Kobayakawa ei joukkoineen aluksi osallistunut taisteluun, Tokugawa lopulta käski ashigarujaan ampumaan Kobayakawan joukkoja kohti, minkä jälkeen Kobayakawa liittyi Tokugawan puolelle. Itäisen armeijan komentajat (Tokugawan joukot) '' Tokugawa Ieyasu - 30 000 miestä '' Maeda Toshinaga '' Date Masamune '' Kato Kiyomasa - 3 000 miestä '' Fukushima Masanori - 6 000 miestä '' Hosokawa Tadaoki - 5 000 miestä '' Asano Yukinaga - 6 510 miestä '' Ikeda Terumasa - 4 560 miestä '' Kuroda Nagamasa - 5 400 miestä '' Kato Yoshiaki - 3 000 miestä '' Tanaka Yoshimasa - 3 000 miestä '' Todo Takatora - 2 490 miestä '' Mogami Yoshiaki '' Yamauchi Katsutoyo - 2 058 miestä '' Hachisuka Yoshishige '' Honda Tadakatsu - 500 miestä '' Terasawa Hirotaka - 2 400 miestä '' Ikoma Kazumasa - 1 830 miestä '' Ii Naomasa - 3 600 miestä '' Matsudaira Tadayoshi - 3 000 miestä '' Oda Nagamasu - 450 miestä '' Tsutsui Sadatsugu - 2 850 miestä '' Kanamori Nagachika - 1 140 miestä '' Tomita Nobutaka '' Furuta Shigekatsu - 1 200 miestä '' Wakebe Mitsuyoshi '' Horio Tadauji '' Nakamura Kazutada '' Arima Toyouji - 900 miestä Läntisen armeijan komentajat (Ishidan joukot) '' Mori Terumoto (allianssin nimellinen johtaja) - (ei paikalla) '' Uesugi Kagekatsu '' Maeda Toshimasa (Maeda Toshinagan veli) '' Ukita Hideie - 17 000 miestä '' Shimazu Yoshihiro - 1 500 miestä '' Kobayakawa Hideaki (loikannut Tokugawan joukkoihin) - 15 600 miestä '' Ishida Mitsunari (todellinen allianssin komentaja) - 4 000 miestä '' Konishi Yukinaga - 4 000 miestä '' Mashita Nagamori '' Ogawa Suketada (loikannut Tokugawan joukkoihin) - 2 100 miestä '' Otani Yoshitsugu - 600 miestä '' Wakisaka Yasuharu (loikannut Tokugawan joukkoihin) - 990 miestä '' Ankokuji Ekei - 1 800 miestä '' Satake Yoshinobu '' Oda Hidenobu '' Chosokabe Morichika - 6 600 miestä '' Kutsuki Mototsuna (loikannut Tokugawan joukkoihin) - 600 miestä '' Akaza Naoyasu (loikannut Tokugawan joukkoihin) - 600 miestä '' Kikkawa Hiroie (loikannut Tokugawan joukkoihin) - 3 000 miestä '' Natsuka Masaie - 1, 500 miestä '' Mori Hidemoto - 15 000 miestä '' Toda Katsushige - 1 500 miestä '' Sanada Masayuki '' Sanada Yukimura '' Shima Sakon - 1 000 miestä Luokka:Edo-kausi Luokka:Japanin taistelut
Ricardo Garcia

Ricardo Garcia (19. marraskuuta 1975) on brasilialainen lentopalloilija. Ricardona paremmin tunnettu Ricardo Garcia pelaa Italian A1-liigassa Volley Luben joukkueessa. == Ura == Brasilian maajoukkueessa Ricardo on pelannut jo monia vuosia menestyksekkäästi. Saavutuksia ovat olympiakulta Ateenasta 2004, maailmanmestaruus 2002 ja 2006, maailmanliigan voittoja neljä kappaletta peräkkäin sekä muita hieman vähemmän tunnettuja mestaruuksia. Ricardo on pelannut yli 300 A-maaottelua Brasilian maajoukkueessa ja on maan suurimpia lentopallotähtiä yhdessä Giban kanssa. Ricardo toimi myös maajoukkueen kapteenina. Vuodesta 2008 lähtien Ricardoa ei ole esiintynyt maajoukkueessa riitaannuttuaan päävalmentaja Bernado Rezenden kanssa. Hän palasi kuitenkin vuonna 2012 maajoukkueeseen voittaen olympiahopeaa Lontoon olympialaisissa. == Saavutukset == * 1997 Kansainvälisen Cupin voitto * 2001 Amerikan Cupin voitto * 2001 Etelä- Amerikan mestaruus * 2001 Maailmanliigna voitto * 2002 Maailmanmestaruus * 2003 Etelä- Amerikan mestaruus * 2003 Maailmancupin kulta * 2003 Maailmanliigan voitto * 2004 Maailmanliigan voitto * 2004 Olympiakultaa * 2005 Kansainvälisen cupin voitto * 2005 Maailmanliigan voitto * 2006 Maailmanliigan voitto * 2006 Maailmanmestaruus * 2007 Maailmanliigan voitto * 2012 Olympiahopea * Copa Amerikan voitto * Pan Americkan voitto == Joukkueet == * 2003–2004: Minas Tenis Clube, Brasilia * 2004–2008: Pallavolo Modena (ent. Daytona Modena, Cimone Modena), Italia * 2008-2010: Sisley Treviso, Italia * 2010-2013: Vôlei Futuro, Brasilia * 2013-2015: Vôlei Brasil Centro de Excelência, Brasilia * 2015-: Volley Lube, Italia Luokka:Brasilialaiset lentopalloilijat Luokka:Vuonna 1975 syntyneet Luokka:Elävät henkilöt
Yn

Yn tarkoittaa seuraavia: * * * .
Ya

Ya tarkoittaa seuraavia: * * * * yā’ (ي), arabialainen kirjain * YA, espanjalainen sanomalehti * * Yliopiston Apteekki, YA, suomalainen apteekkiketju * YA-tuotesarja, Yliopiston Apteekin tuotesarja * YA naturae, Yliopiston Apteekin luonnonkosmetiikkasarja.
Yg

Yg tai YG tarkoittaa seuraavia: * * * YG, oik. Keenon Daequan Ray Jackson (s. 1990), yhdysvaltalainen rap-artisti ja näyttelijä * YG Entertainment, eteläkorealainen levy-yhtiö.
Lännen lokarin veli

Lännen lokarin veli on vuonna 1952 valmistunut suomalainen elokuva. Elokuvan on ohjannut Jorma Nortimo, käsikirjoittanut Reino Helismaa ja tuottanut T. J. Särkkä Suomen Filmiteollisuuden kanssa. Pääosia elokuvassa näyttelevät muun muassa Esa Pakarinen (Mr. Esa ”Coolman” Kulomaa), Henry Theel (Jaska Mäki), Elsa Turakainen (Hilkka) ja Sirkka-Liisa Wilén (Marketta). Halvalla tehdyn elokuvan katsojamäärät olivat keskimääräistä huomattavasti suuremmat. Taustaa. Viitattu 27.2.2014. Eugen Terttula totesi arviossaan, että ”Lännen lokarin veli on vielä surkeampi sepite kuin Rovaniemen markkinoilla”. Arviot. Viitattu 18.11.2012. ==Juoni== Elokuva kertoo kahdesta miehestä, jotka työskentelevät Yhdysvalloissa hiilikaivoksilla mutta joutuvat palaamaan Suomeen. Suomeen paluun syynä on oman perheen auttaminen. Tarinaan kuuluu myös naisten naurattamista, ryöstäjiä ja lehtimaailman konnia.Pajukallio, Arto: Elokuvat. Helsingin Sanomat 11.8.2010, s. D 9. == Näyttelijät == == Kreditoimattomat näyttelijät == == Vastaanotto == Myöhemmässä arviossa sen todetaan olevan tavanomainen ”konnilla ja donnilla kuorrutettu puskakomedia”, jossa on esimerkiksi hiilikaivostyöntekijän (Henry Theel) laulamassa iskelmässä hupaisaa isänmaallisuutta.AL: Lännen lokarin veli. Päivän elokuvia, Tv-maailma 46/2012, s. 17. Eräässä kritiikissä käsikirjoitus saa arvion ”alamittaisesti sutaistu” ja ohjaus on ”huoleton”.AP: Lännen lokarin veli. Viikon tv-elokuvia, Tv-maailma 6/2014, s. 12. == Lähteet == Luokka:Vuoden 1952 suomalaiset elokuvat Luokka:Suomalaiset mustavalkoelokuvat Luokka:Reino Helismaan käsikirjoittamat elokuvat Luokka:Suomalaiset komediaelokuvat Luokka:Jorma Nortimon ohjaamat elokuvat
Pete Sandoval

Pete Sandoval (s. 21. huhtikuuta 1963) on elsalvadorilaissyntyinen yhdysvaltalainen extreme metal -rumpali. Hän on syntynyt Santa Anassa, El Salvadorissa. Hän on tunnettu tuplabasareiden käytön nopeudesta ja teknisestä osaamisesta. Ensimmäinen merkittävä bändi, jossa hän soitti oli grindcore- bändi Terrorizer. Kyseisessä bändissä hän alkoi kehittää rumpalintaitojaan. Sandovalia pyydettiin liittymään death metal -yhtye Morbid Angeliin. Terrorizer hajosi Sandovalin lähdön jälkeen. Häntä pidetään yhtenä nopeimmista metallirumpaleista, mutta jotkut sanovat hänen soittonsa hidastuneen Morbid Angeliin liittymisen jälkeen. Sandovalin soiton tunnettavin piirre on nopeat blast beatit. Hän joutui harjoittelemaan jopa öisin, että sai totuteltua jalkansa nopeuteen. Altars of Madness nauhoitettiin vain muutama kuukausi hänen liittymisensä jälkeen. Sandovalin lempinimiä ovat muun muassa ”Commando” ja ”Pete the Feet”. == Aiheesta muualla == * Luokka:Yhdysvaltalaiset rumpalit Luokka:Vuonna 1963 syntyneet Luokka:Elävät henkilöt
Lassi Raunio

Lassi Erik Raunio (s. 11. lokakuuta 1983 Turku) on suomalainen kymmenottelija, joka edustaa seuratasolla Tampereen Pyrintöä. Raunio sijoittui 2002 Kingstonin nuorten MM-kisoissa kymmenottelussa neljänneksi. Hän voitti 2004 sisäratojen SM-kisoissa kultaa seitsenottelussa tuloksella 5503 ja pronssia 60 metrin aidoissa ajalla 8,08. Seuraavana vuonna hän voitti sisäratojen SM-kultaa seitsenottelussa tuloksella 5721 ja oli Universiadeissa kymmenottelussa viides tuloksella 7540. Hän uusi seitsenottelun sisäratojen Suomen-mestaruutensa myös 2006, jonka jälkeen hän voitti Jyväskylän Kalevan kisoissa SM-kultaa kymmenottelussa tuloksella 7862. Hänet valittiin Suomen joukkueeseen Göteborgin EM-kisoihin, joissa hän sijoittui yhdeksänneksitoista. Vuonna 2008 Raunio voitti sisäratojen SM-kisoissa seitsenottelussa kultaa. Vuoden 2009 Kalevan kisoissa Espoossa hän sijoittui kymmenottelussa toiseksi. Sisäratojen SM-kilpailuissa 2010 Turussa hän sijoittui toiseksi 60 metrin aitajuoksussa. Hän voitti kymmenottelun Suomen-mestaruuden Kajaanin Kalevan kisoissa 2010. Ennätyksellään Raunio on Suomen kaikkien aikojen tilastossa kymmenottelussa sijalla 11.http://www.apulanta.fi/matti/yu/suomi.html ==Ennätykset== * 100 metrin juoksu: 10,90 (2005) * 200 metrin juoksu: 22,71 (2005) * 300 metrin juoksu: 37,32 (2000) * 400 metrin juoksu: 49,81 (2005) * 1 500 metrin juoksu: 4.46,37 (2006) * 110 metrin aitajuoksu: 14,34 (2005) * Korkeushyppy: 209 (2003) * Seiväshyppy: 465 (2010) * Pituushyppy: 712 (2006) * Kolmiloikka: 14,72 (2002) * Kuulantyöntö: 15,88 (2009) * Kiekonheitto: 47,93 (2009) * Keihäänheitto: 63,02 (2004) * Kymmenottelu: 7862 (2006) ==Lähteet== Luokka:Suomalaiset yleisurheilun moniottelijat Luokka:Vuonna 1983 syntyneet Luokka:Elävät henkilöt
Minigrip

Minigrip on amerikkalaisen ITW-yhtiön omistama säilytyspussien tavaramerkki. Suomessa Minigrip-tavaramerkkiä hallinnoi Amerplast Oy.http://www.amerplast.com/retail/minigrip-bags/ Minigrip-sanaa käytetään usein virheellisesti yleisnimityksenä uudelleensuljettaville muovisille pakastus- ja säilytyspusseille (salpapussit). Uudelleensuljettavat pussit keksi yhdysvaltalainen Robert W. Vergobbi, joka sai niille patentin 18. toukokuuta 1954.US patent 2678768 Samana vuonna Minigrip-yhtiö lisensoi ne kynäpusseiksi. Pusseja on eri kokoisia ja eri tarkoituksia varten, kuten mm. ruoan säilytykseen ja uv-säteilylle herkkien esineiden säilytykseen. Pussin suun reunat on muotoiltu niin, että ne painuvat tiiviisti toisiinsa kiinni. SliderGrip-pusseissa on vetoketjua muistuttava sulkeutumismekanismi. Suomessa Minigrip-pusseja valmistettiin Ikaalisten Hakumäessä, jossa oli Amerplast Ikamer Oy:n tehdas jo vuodesta 1970 alkaen. Amerplast Ikamer Oy kuului Amerplast-konserniin, joka valmistaa joustopakkauksia myös Tampereella ja Puolassa.Minigrip.fi ==Katso myös== * muovikassi ==Lähteet== ==Aiheesta muualla== *minigrip.fi *Minigrip.com Luokka:Pakkaus
Havaijipaita

pienoiskuva|Havaijipaita Havaijipaita (, ) on Havaijilta lähtöisin oleva paitatyyppi. Paidat ovat painettuja, useimmiten lyhythihaisia ja kauluksellisia. Tavallisesti paidoissa toistuvat värikkäät trooppiset kuva- aiheet. Havaijipaidassa on yleensä napit, joskus pullover-tyyppisesti vain rintaan asti. Paitoja on sekä miehille että naisille, naisten paidoissa on usein syvempi V-aukkoinen leikkaus. Havaijipaidat tulivat muotiin ensimmäisen kerran 1930-luvulla. Havaijilla vuonna 1966 paikallinen kauppakamari aloitti ”aloha-perjantai”-perinteen (). Sen myötä perjantaisin hallinnon ja liikemaailman työntekijät saattoivat alkaa pukeutua perjantaisin havaijipaitoihin normaalin puvun ja solmion sijaan. == Katso myös == * Muumuu == Lähteet == == Aiheesta muualla == Luokka:Havaijin kulttuuri Luokka:Paidat